laion/Wikipedia-Exotic huggingface dataset:
ატალანტე

ატალანტე — მამაცი არკადიელი მონადირე ქალწული, იასოს და მინიასის ასულ კლიმენეს ქალი. მითოსი არკადიელ არტემიდეს უთანასწორებს. ამას მოწმობს ამ ქალღმერთის სიმბოლო – ძუ დათვი, რომელმაც ატალანტე გამოკვება მაშინ, როდესაც ახალშობილი გოგონა მამამ პანთენონის მთაში უპატრონოდ დააგდო, რადგან მხოლოდ ვაჟი უნდოდა და ქალი ეყოლა. ბავშვი მონადირეებმა გაზარდეს. მან მალევე ისახელა თავი, როგორც პირმშვენიერმა და ტანსარომ, ფეხმარდმა, მამაცმა და თამამმა მონადირემ. მშვილდით მოკლა ორი კენტავრი რეკოსი და ჰილევსი, რომელნიც ავი ზრახვით აედევნენ. მწყემსებმა ადრევე დაუბრუნეს მამას, რომელმაც თავის ასულად აღიარა. ატალანტემ მონაწილეობა მიიღო კალიდონის ნადირობასა და არგონავტების ლაშქრობაში, მაგრამ ეს ვერსია არ დასტურდება. სურდა წასვლა, მაგრამ რადგან ქალი იყო, გმირებმა არ წაიყვანეს. ქალწულმა მონადირემ მხოლოდ შუბი აჩუქა იასონს. პელიასის განსვენების დღეს ჭიდაობაში დაამარცხა გმირი პელევსი. კალიდონის ტახი პირველმა დაჭრა და მელეაგრემ გამარჯვების ჯილდოდ ტახის თავი და ტყავი მისცა, რითაც შურით ანთებული მამაკაცები გადაიკიდა. ქალს ჯილდო წაართვა მელეაგრეს ბიძამ პლექსიპემ. ახალგაზრდა გმირმა მოკლა ბიძა, რასაც მოყვა ქიშპი, ომი და ბოლოს თვით მელეაგრეს სიკვდილი. დავა დაიწყო იმით, რომ ნადირის თავი ეკუთვნოდა არა ქალს, არამედ მელეაგრეს ბიძას იფიკლეს, რომელმაც ტახი თითქოს პირველმა დაჭრა. მელეაგრემ ზოგი ვერსიით მოკლა ბიზები. ალთეამ რომ გაიგო, ძმები შვილმა მომიკლაო, დარდმა დათრგუნა და დაწყევლა შვილი. მაშინ მელეაგრე განრისხდა და ბრძოლაზე ხელი აიღო. კურეტები კალიდონში შეიჭრნენ. ბოლოს მელეაგრე ცოლმა – კლეოპატრამ დაითანხმა. მელეაგრემ სძლია კურეტებს, მაგრამ ამ ბრძოლაში დაიღუპა ან მუგუზლის დაწვამ იმსხვერპლა. მითები მტკიცედ ლაპარაკობენ ატლანტესა და მელეაგრეს სიყვარულზე, მაგრამ მელეაგრეს უკვე ჰყავდა ცოლი. როდესაც მამამ ატლანტესაც უბრძანა გათხოვება, ქალწულმა მკაცრი პირობა წაუყენა: მხოლოდ მას გავყვები, ვინც სირბილში დამეწევაო. თუ თვითონ დაეწეოდა, სასიძოს ზურგში შუბს ტყორცნიდა და სასიკვდილოდ სჭრიდა. მხოლოდ მელანიონმა სძლია,რომელიც გზაზე აფროდიტეს ნაჩუქარ ოქროს ვაშლებს ყრიდა. ვიდრე ატალანტე ვაშლს იღებდა, გმირი დაწინაურდებოდა და ასე მიაღწია მიზანს. ატალანტეს მელანიონთან ეყოლა პართენოპაიოსი, არგოსელი მეფე, თებეს პირველ ლაშქრობაში დაღუპული მეფე. აკაკი გელოვანი, მითოლოგიური ლექსიკონი, გვ. 83, „საბჭოთა საქართველო“, თბ., 1983 ვიკისაწყობში არის გვერდი თემაზე: ატალანტე
ორთოდონტია

ორთოდონტია (ორთო... და ბერძნ. odus, ნათ. ბრ. odontos — კბილი) — სტომატოლოგიის დარგი, შეისწავლის ყბა-სახისა და კბილთა სისტემის ანომალიების ეტიოლოგიას, მკურნალობასა და პროფილაქტიკას. ორთოდონტული მკურნალობის ძირითადი ამოცანაა ყბა-კბილთა სისტემის ფორმის გაუმჯობესება — კბილების ან კბილთა მწკრივის გადანაცვლება. თანკბილვის რეგულირება, ქვედა ქბის სახსრების ფუნქციის მოწესრიგება, საღეჭი კუნთების ფუნქციის გააქტივება და სხვა. მკურნალობა ტარდება სათანადო ორთოდონტული აპარატებით (მექანიკური ფუნქციური და კომბინირებული) ქირურგიული და ფიზიოთერაპიულ მკურნალობასთან ერთად. მკურნალობა ადრეული ასაკიდან უნდა დაიწყოს, რათა უზრუნველყოფილ იქნეს ყბა-კბილთა სისტემისა და პირისახის ნორმალური ფორმირება. ბაძოშვილი ნ., ქართული საბჭოთა ენციკლოპედია, ტ. 7, თბ., 1984. — გვ. 570.
კეტი უაიტი

კეტრინ რებეკა უაიტი (ცნობილი როგორც ”კეტი”) — ინგლისელი პოპ მომღერალი. 2007 წელს ჟიულ დე მარტინოსთან ერთად ჩამოაყალიბა ბრიტანული პოპ-დუეტი The Ting Tings. წარმოშობით დიდი მანჩესტერის პატარა ქალაქ ლიდანაა. პირველ წარმატებას, მომღერლის ამპლუაში, გოგონათა პანკ-როკ-ტრიოში TKO მიაღწია. ამ პერიოდში კეტის მამამ, დევიდ უაიტმა, ტექსტების ავტორ ჟიულ დე მარტინოს ტრიოსათვის სიმღერების დაწერა დაავალა. გავიდა წლები და ამ ორმა ადამიანმა ჯერ ბანდა Dear Eskiimo, შემდგომ კი დღეისათვის სახელგანთქმული დუეტი The Ting Tings ჩამოაყალიბა. გაიზარდა ფერმაში, ლოუტაუნში, გოლბორნის გარეუბანში (დიდი მანჩესტერი, ინგლისი) მამა დევიდთან, დედა ლინთან და და ელენასთან ერთად. იქვე დაამთავრა სკოლა. 12 წლის იყო კეტი, როდესაც მისმა ბაბუამ, კენ უაიტმა, სახალხო ლატარიაში £6.6 მილიონი მოიგო. მან შვილებს - დევიდს, სტეფანსა და რიჩარდს, თითოეულს £1 მილიონი აჩუქა. მთავარი სტატია: დისკოგრაფია დუეტისა The Ting Tings. We Started Nothing (2008) ოფიციალური საიტი imdb.com The Ting Tings MUZU TV Channel დაარქივებული 2009-01-22 საიტზე Wayback Machine. ინტერვიუ დუეტთან The Ting Tings და საკონცერტო შესრულება 10/08 დაარქივებული 2010-02-05 საიტზე Wayback Machine. ინტერვიუ ჯგუფთან The Ting Tings 6/17/08 დაარქივებული 2009-01-08 საიტზე Wayback Machine. ინტერვიუ გლასტონბერიდან ახლად დაბრუნებულ ჯგუფთან The Ting Tings დაარქივებული 2008-09-21 საიტზე Wayback Machine. NPR World Cafe ინტერვიუ დუეტთან The Ting Tings დაარქივებული 2009-03-18 საიტზე Wayback Machine.
კონქი

კონქი (ბერძ. κόγχη [konche] — „ნიჟარა“) — ნახევარგუმბათი, რომელსაც იყენებენ შენობათა ნახევრადცილინდრული ნაწილების გადასახურად (აფსიდა, ნიში). თავდაპირველად გაჩნდა აღმოსავლურ-ელინისტურ არქიტექტურაში, ფართოდ იყენებდნენ რომაულ და ბიზანტიურ ხუროთმოძღვრებაში, შუა საუკუნეთა ქრისტიანულ საკულტო ნაგებობებში. კონქს ხშირად ამკობდნენ მოზაიკით ან მოხატულობით, რომლებზე გამოსახული იყვნენ ღვთისმშობელი ან სხვა ქრისტიანი წმინდანები. ქართული საბჭოთა ენციკლოპედია, ტ. 5, თბ., 1980. — გვ. 653.
ანდრი რაძოელინა

ანდრი რაძოელინა (დ. 30 მაისი 1974) — მადაგასკარის პოლიტიკური მოღვაწე, პროფესიონალი დიჯეი. ანტანანარივუს მერი 2007 წლის დეკემბრიდან 2009 წლის თებერვლამდე, მადაგასკარის ოპოზიციის ლიდერი, პრეზიდენტი 2009—2014 წლებში. Madagascar's 'militant mayor'. Jonny Hogg, BBC News. 3 February 2009 Mayor Declares a Coup in Madagascar. BARRY BEARAK, The New York Times. 31 January 2009
ფერისცვალება

მაცხოვრის ფერისცვალების დღესასწაული (აღინიშნება 6 (19) აგვისტოს) — თორმეტი უდიდესი ქრისტიანული დღესასწაულიდან ერთ-ერთი. უკავშირდება იესო ქრისტეს ამქვეყნიური ცხოვრების ერთ-ერთ ცნობილ ეპიზოდს. ფერისცვალების შესახებ მოგვითხრობენ მახარებლები მათე (XVII, 1-13), მარკოზი (IX, 2-13) და ლუკა (IX, 28-36). ახალი აღთქმის მიხედვით, იესო ქრისტემ თავის მოწაფეთაგან გამოირჩია პეტრე, იაკობი და იოანე და მათთან ერთად თაბორის მთაზე ავიდა სალოცავად. სანამ მაცხოვარი ლოცულობდა, დაღლილ მოწაფეებს ჩაეძინათ. გაღვიძებისას ნახეს, რომ იესო ქრისტემ ფერი იცვალა: „და იცუალა მათ წინაშე სხუად ფერად და განბრწყინდა პირი მისი ვითარცა მზე, ხოლო სამოსელი მისი იქმნა სპეტაკ ვითარცა ნათელი“ (მათე XVII, 2). ამ დროს მაცხოვრის გვერდით ზეციური დიდებით შემოსილი მოსე და ელია წინასწარმეტყველი იდგნენ, რომლებიც მაცხოვართან იმ ვნებისა და ტანჯვის შესახებ საუბრობდნენ, რომლებიც მას იერუსალიმში მოელოდა. ამის მნახველი მოწაფეები გამოუთქმელმა ნეტარებამ მოიცვა და გაოგნებულმა პეტრემ უნებლიეთ წამოიძახა: „მოძღუარ კეთილ არს ჩუენდა აქა ყოფა. და ვქმნეთ აქა სამ ტალავარ: ერთი შენდა, ერთი მოსესა და ერთი ელიაისა“ (ლუკა IX, 33). ამ სიტყვების თქმის შემდეგ ნათელი ღრუბელი დაადგა მათ, ხოლო ღრუბლიდან მოისმა ხმა ღვთისა: „ესე არს ძე ჩემი საყუარელი, რომელი მე სათნო ვიყავ. მაგისი ისმინეთ“ (მათე XVII, 5). შეშინებული მოწაფეები პირქვე დაემხვნენ, მათთან იესო მივიდა, ხელი შეახო და უთხრა: „აღდეგით და ნუ გეშინინ“ (მათე XVII, 7). როდესაც მათ მიმოიხედეს, მოსე და ელია აღარსად იყვნენ. სურგულაძე ირ., ქართული საბჭოთა ენციკლოპედია, ტ. 10, თბ., 1986. — გვ. 265.
მაურისიო ფუნესი

მაურისიო ფუნესი (ესპ. Carlos Mauricio Funes Cartagena; დ. 18 ოქტომბერი, 1959) — სალვადორის პრეზიდენტი 2009-2014 წლებში. პროფესიით ჟურნალისტი, მუშაობდა CNN-ის ესპანურენოვან განყოფილებაში. სალვადორის სამოქალაქო ომის დროს იგი აწვდიდა საზოგადოებას ინფორმაციას აჯანყებულთა შესახებ. ფუნესი დაქორწინებულია დოქტორ ვანდა პიგნატოზე, მათ ყავთ სამი შვილი. ფუნესის უფროსი ძმა დაიღუპა სამოქალაქო ომის დროს, ხოლო მისი 27 წლის შვილი პარიზში მოკლა მაროკოელმა დამნაშავემ. Official Campaign Website დაარქივებული 2009-03-18 საიტზე Wayback Machine. (ესპანური) First President from the Left Elected in San Salvador by Katie Kohlstedt, June 6, 2009 El Salvador Rising by Tom Hayden, The Nation, June 15, 2009 El Salvador’s 'Date with History'
მავრიკის პრეზიდენტი

მავრიკის პრეზიდენტი — მავრიკის სახელმწიფოს მეთაური. ირჩევს ეროვნული ასამბლეა (მავრიკის პარლამენტი) 5 წლის ვადით. მავრიკის პრეზიდენტების სია
ლედი ჯეინ გრეი

ლედი ჯეინ გრეი (ინგლ. Lady Jane Grey; დ. 12 ოქტომბერი, 1537, ბრედგეიტი, ინგლისი — გ. 12 თებერვალი, 1554, ტაუერი, ლონდონი) — ინგლისის და ირლანდიის ე. წ. „ცხრადღის დედოფალი“ (ინგლ. Nine Day Queen) 1553 წლის 10-19 ივლისი. ენციკლოპედია „ბრიტანიკა“
საქართველოს პასპორტი

საქართველოს პასპორტი არის პასპორტის ბუკლეტი, რომელსაც გასცემს საქართველოს იუსტიციის სამინისტრო საქართველოს მოქალაქეებზე. პასპორტი საზღვარგარეთ მოგზაურობის საშუალებას აძლევს მათ მფლობელებს. საქართველოს პასპორტი პასუხობს საერთაშორისო სამოქალაქო ავიაციის ორგანიზაციის რეკომენდებულ სტანდარტებს (მაგ. ზომა, შემადგენლობა, ფორმა, ტექნოლოგია და მისთ.). მთავარი სტატია: სავიზო მოთხოვნები საქართველოს მოქალაქეებისთვის. 2017 წლის მდგომარეობით საქართველოს მოქალაქეებს უვიზოდ ან ვიზის ქვეყნის საზღვარზე მიღებით 103 ქვეყანაში შეუძლიათ მოგზაურობა. პასპორტების სია სუამი - ორგანიზაცია დემოკრატიისა და ეკონომიკის განვითარებისათვის [1] დაარქივებული 2014-04-09 საიტზე Wayback Machine. 2008 წლის საერთაშორისო სავალუტო ფონდის მოხსენება საქართველოს შესახებ [2] ↑ საქართველოში პირველი ბიომეტრული პასპორტი გაიცა ↑ IATA/Star Alliance საიტის ცნობით
ჯიბუტის პრეზიდენტი

ჯიბუტის პრეზიდენტი — ჯიბუტის სახელმწიფოს მეთაური. ირჩევს მოსახლეობა 6 წლის ვადით. ჯიბუტის პრეზიდენტების სია
ავკვეთი

ავკვეთი — ნასოფლარი საქართველოში, შიდა ქართლის მხარის გორის მუნიციპალიტეტში, ქვახვრელის თემში. მდებარეობს მდინარე ტანის შენაკად ვერის მარჯვენა ნაპირზე. ზღვის დონიდან 1160 მეტრზე. გორიდან დაშორებულია 14 კილომეტრით. 2014 წლის აღწერის მონაცემებით, სოფელში არავინ ცხოვრობს. ავკვეთის ეკლესია ენციკლოპედია საქართველო, ტ. 1, თბ.,1997, გვ.64 ქართული საბჭოთა ენციკლოპედია, ტ. 1, თბ., 1975. — გვ. 128. ↑ 1.0 1.1 მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 7 ნოემბერი, 2016. ↑ საქართველოს სსრ გეოგრაფიული სახელების ორთოგრაფიული ლექსიკონი, თბ., 1987. — გვ. 14. ↑ საქართველოს გეოგრაფიული სახელების ორთოგრაფიული ლექსიკონი, თბ., 2009. — გვ. 15. ↑ საჯარო სამართლის ეროვნული სააგენტო, სოფელი გორის მუნიციპალიტეტში არ იძებნება ↑ საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები, ტომი II
ორიონი

ორიონი შეიძლება აღნიშნავდეს: ორიონი (მითოლოგია) — მონადირე ბერძნულ მითოლოგიაში. ორიონი (თანავარსკვლავედი) — თანავარსკვლავედი. ორიონის ნისლეული — ნისლეული, აგრეთვე ცნობილი როგორც M42. ორიონის მკლავი — ირმის ნახტომის მცირე მკლავი, სადაც დედამიწა მდებარეობს. ორიონი (გაზეთი) — ქართული მხატვრულ-ლიტერატურული გაზეთი. ორიონი (კომიქსი) ორიონი (ჟურნალი) — ამერიკული ჟურნალი ბუნებისა და გარემოს შესახებ. ორიონი - ქართული ანსამბლი ორიონი - ამავე სახელწოდების ჯგუფის მუსიკალური ალბომი ორიონის სარტყელი
ორიონი (გაზეთი)

„ორიონი“ — საქართველოს პროლეტარულ მწერალთა კავშირის ყოველკვირეული მხატვრულ-ლიტერატურული გაზეთი. გამოდიოდა თბილისში. 1923 წელს გამოიცა 2 ნომერი (ნოემბერი, დეკემბერი), გაზეთი აშუქებდა კულტურისა და პოეზიის საკითხებს. დაბეჭდილია სტატიები ქართული თეატრის, მუსიკის, კინოს შესახებ და სხვა. თანამშრომლობდნენ გ. კალანდარიშვილი, ს. თალაკვაძე, ს. ეული (ქურიძე), ე. ვასაძე, ი. ვაკელი, ნ. ზომლეთელი, ი. ლისაშვილი, პ. ქიქოძე, შ. დუდუჩავა და სხვები. რედაქტორი — სარედაქციო კოლეგია, გამოსცემდა საქართველოს პროლეტარულ მწერალთა კავშირის გამგეობა. ტირაჟი 1000 ცალი. მიქაძე გ., ქართული საბჭოთა ენციკლოპედია, ტ. 7, თბ., 1984. — გვ. 576.
ორიქსები

ორიქსები (ლათ. Oryx) — წყვილჩლიქოსანთა გვარი ცხენისებრი ანტილოპების ქვეოჯახისა. მაღალფეხიანი კოხტა ცხოველებია, რომელთა სიმაღლე მინდაოში 120-140 სმ, მასა 200 კგ აღწევს. აქვთ გრძელი (ზოგჯერ 1 მ-ზე მეტი), სწორი ან რკალისებრ მოხრილი წვეტიანი რქები. გვარში 4 სახეობაა, რომლებიც გავრცელებულია საჰარაში, აღმოსავლეთ და სამხრეთ აფრიკაში, არაბეთის ნახევარკუნძულის სამხრეთში. ბინადრობენ პატარ-პატარა ჯგუფებად. იკვებებიან უდაბნოს ბალახეულითა და ბუჩქებით. ნადირობის ობიექტია. მოიცავს ოთხ სახეობას და მათ ქვესახეობებს: ორიქსი (Oryx gazella) საჰარის ორიქსი (Oryx dammah) ბეიზა (Oryx beisa) ჩვეულებრივი ბეიზა (Oryx beisa beisa) ქოჩორ-ყურა ბეიზა (Oryx beisa callotis) თეთრი ორიქსი (Oryx leucoryx) ქართული საბჭოთა ენციკლოპედია, ტ. 7, თბ., 1984. — გვ. 577.
ორი ხუმარა

„ორი ხუმარა“ — ქართული სატირულ-იუმორისტული ყოველკვირეული ალმანახი. გამოდიოდა თბილისში 1913 წელს „ჩვენი ხუმარის“ შემდეგ. გამოიცა 2 ნომერი. გამომცემელი — ბ. მაისურაძე. კარიკატურები ეკუთვნის ვ. კილაძეს. ქართული საბჭოთა ენციკლოპედია, ტ. 7, თბ., 1984. — გვ. 577.
ორლეანის ხე

ორლეანის ხე (Bixa orellana) — მაღალი ბუჩქი ან ტანდაბალი ხე ბიქსასებრთა ოჯახისა. მისი სამშობლოა ტროპიკული ამერიკა. ძველთაგანვე კულტივირებულია სხვა ტროპიკულ ქვეყნებშიც. ორლეანის ხის თესლისაგან მიღებული ნარინჯისფერი საღებავი ცნობილია ანატოს, ორლეანის და სხვა სახელით. საღებავს უმეტესად იყენებენ საკვები პროდუქტების შესაფერადებლად; ინდიელები ტანსაც იღებავდნენ. ორლეანის ხეს რგავენ აგრეთვე ცოცხალ ღობედ. ქართული საბჭოთა ენციკლოპედია, ტ. 7, თბ., 1984. — გვ. 578.
ორლოვის ჩორთმავალი

ორლოვის ჩორთმავალი — მსუბუქად შესაბმელი ცხენის ჯიში. დადის სწრაფი ჩორთით. გამოყვანილია XIX საუკუნის დასაწყისში ხრენოვოეს (ვორონეჟის გუბერნია) ცხენსაშენში მისი მფლობელის ალექსი ორლოვის ხელმძღვანელობით — არაბული და ზოგიერთი სხვა აღმოსავლური საჯდომი ცხენის ჯიშების შეჯვარებით დასავლეთევროპულ (დანიური, ჰოლანდიური, მეკლენბურგული და სხვა) შესაბმელი ცხენის ჯიშებთან. ორლოვის ჩორთმავალი მსხვილი და ჰარმონიულად განვითარებული ცხენია. ულაყის საშუალო განაზომებია (სანტიმეტრებით): სიმაღლე მინდაოში 160, ტანის ირიბი სიგრძე 161, გულმკერდის ირგვლივი 180, ნების ირგვლივი 20,3; საშუალო მასა 500-550 კგ. ფერად უმთავრესად სისვი, შავრა ან ქურანაა, იშვიათად თაფლა. რევოლუციამდელ რუსეთში ორლოვის ჩორთმავალმა „კრეპიშმა“ უდიდეს სისწრაფეს მიაღწია, 1600 მ დაფარა 2 წთ 85/8 წმ-ში. ამავე მანძილზე სარეკორდო სისწრაფე დაამყარა „პილოტმა“ (1938) 2 წთ 22/8 წმ. ქართული საბჭოთა ენციკლოპედია, ტ. 7, თბ., 1984. — გვ. 579.
ახალი მუზეუმი (ბერლინი)

ახალი მუზეუმი (გერმ. Neues Museum) — მუზეუმი ბერლინში, მუზეუმის კუნძულზე, ძველი მუზეუმის გვერდით. შეტანილია იუნესკოს მსოფლიო კულტურული მემკვიდრეობის ძეგლთა სიაში. მუზეუმისთვის შენობა 1843-55 წლებში ააგეს ნეოკლასიკურ სტილში ავგუსტ შტიულერის პროექტით. მუზეუმის შენობა მნიშვნელოვნად დაზიანდა მეორე მსოფლიო ომის პერიოდში და ათეულობით წლები მას შემდეგ ნანგრევებში იყო. შენობის აღდგენა დაიწყეს 1986 წელს. მუზეუმი 2009 წლის შემოდგომაზე გაიხსნა და მასში გამოფენილია ეგვიპტური და წინა- და ადრეისტორიული ექსპონატები, ისევე როგორც ეს ომამდე იყო. აქ გამოფენილ უძვირფასეს ნივთთა შორისაა ეგვიპტის დედოფალი ნეფერტიტის ბიუსტი. განახლებული მუზეუმის ინტერიერი გახსნამდე რამდენიმე თვით ადრე. ნიუ-იორკ ტაიმზი (მარტი, 2009)
ორმაგი ჭეშმარიტება

ორმაგი ჭეშმარიტება — შუა საუკუნეების ფილოსოფიური თეორია, რომელიც ცდილობდა დასაბუთებულ ცოდნასა (ფილოსოფია და მეცნიერება) გაბატონებულ რელიგიურ დოგმატიკას შორის წინააღმდეგობა მოერიგებინა ცოდნისა და რწმენის ინტერესთა განსხვავების საფუძველზე. იგი ამტკიცებდა ორი ურთიერთგამომრიცხავი ჭეშმარიტების შესაძლებლობას. ეს თეორია ევროპაში იბნ რუშდის შრომებიდან გახდა ცნობილი. ორმაგი ჭეშმარიტება დაუპირისპირდა სქოლასტიკის ძირითად პრინციპს იმის შესახებ, რომ ფილოსოფია თეოლოგიის მსახურია, და ხელი შეუწყო რენესანსის იდეების გამარჯვებას. ორმაგი ჭეშმარიტებას ებრძოდნენ რეალისტები (ალბერტ დიდი და თომა აკვინელი), იცავდნენ ნომინალისტები (იოანე დუნს სკოტუსი და უილიამ ოკამი). ქართული საბჭოთა ენციკლოპედია, ტ. 7, თბ., 1984. — გვ. 580.
ორმეთი (ოზურგეთის მუნიციპალიტეტი)

ორმეთი — სოფელი საქართველოში, გურიის მხარის ოზურგეთის მუნიციპალიტეტში, შრომის თემში (სოფლები: ვაკე, ზედუბანი, მოცვნარი, ორმეთი, შრომა, ხრიალეთი). მდებარეობს მდინარე სუფსის მარცხნივ, ზღვის დონიდან 80 მ., ოზურგეთიდან 38 კმ, ურეკის რკინიგზის სადგურიდან 8 კმ. სოფელში არის საჯარო სკოლა. სოფელში იდგა უკუნდაგარის ციხე-გალავანი და ეკლესია. ეს ციხე გადაჰყურებდა მდინარე სუფსის შესართავს და აკონტროლებდა ხეობას. 1987 წლის ბოლომდე შემორჩენილი იყო დაახლოებით 20-25 მეტრის სიმაღლის ჩრდილო-დასავლეთის სარკმლებიანი კუთხე, ფრესკითა და კლდეში მოჩუქურთმებული ქვის თაროებით. ე.წ. ხატისწყლის მიდამოებში იდგა ეკლესია. შემორჩენილია ამ ადგილის დასახელება „ხატის საყდარი“. სოფელში, ალავერდის სერზე აღმოჩენილია წარწერიანი თლილი ქვები და კერამიკის ნაშთები. იმავე სერზე იდგა ნაკაშიძეების „ნაოდვარი“. საბჭოთა პერიოდში განვითარებული იყო მეჩაიეობა. ქართული საბჭოთა ენციკლოპედია, ტ. 7, თბ., 1984. — გვ. 581. ↑ მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 26 ივლისი 2016. ↑ საგანმანათლებლო დაწესებულებების კატალოგი[მკვდარი ბმული] ↑ გოგუაძე ე., „გურიანას ქუეყანა“ — ბათუმი, „ალიონი“ 2001 ↑ Кавказский календарь на 1912 год
სიერა-მორენა

სიერა-მორენა (ესპ. Sierra Morena) — მთები ესპანეთის სამხრეთ ნაწილში, მესეტის ზეგნის სამხრეთი კიდე. სიგრძე დაახლოებით 400 კილომეტრი, სიმაღლე 1322 მეტრამდე (მთა ბანიუელა). უმთავრესად აგებულია კრისტალური ქანებით. წარმოადგენს პლატოსებრ წყალგამყოფს, რომლის სამხრეთი კალთა ციცაბოდ ეშვება გვადალკვივირის ხეობისაკენ და მისი შენაკადებით ღრმად არის დასერილი. შემოსილია მარადმწვანე ბუჩქნარითა და ფართოფოთლოვანი ტყით. მოიპოვება ტყვია, თუთია, პირიტი. ქართული საბჭოთა ენციკლოპედია, ტ. 9, თბ., 1985. — გვ. 328. Physical geography and geology of Spain Virtual Cadastral დაარქივებული 2008-05-09 საიტზე Wayback Machine. Ordovician -Dobrotivian (Llandeillian Stage) to Ashgill- Crinoids from the Montes de Toledo and Sierra Morena ↑ Sierra Morena. Peakbagger.com. ციტირების თარიღი: 13 აგვისტო, 2024
ხუან კარლოს I

ხუან კარლოს I (დ. 5 იანვარი, 1938, რომი, იტალია) — ესპანეთის მეფე 1975 წლის 22 ნოემბრიდან 2014 წლის 18 ივნისამდე (ბურბონთა დინასტია). ესპანეთის სახელმწიფოს მეთაური და შეიარაღებული ძალების მთავარსარდალი. გენერალ-კაპიტანი. ალფონსო XIII შვილიშვილი. 1947 წელს ფრანსისკო ფრანკომ ესპანეთი გამოაცხადა მონარქიად, მაგრამ მეფის თანამდებობა ვაკანტური დარჩა, იმ პირობით, რომ მისი გარდაცვალების შემდეგ სამეფო ტახტს დაიკავებდა ბარსელონის გრაფი ხუან კარლოსი. 1975 წლის 22 ნოემბერს ფრანკოს გარდაცვალების შემდეგ იგი ესპანეთის მეფე ხდება. 2014 წლის 18 ივნისს ხუან კარლოსი ოფიციალურად გადადგა და ესპანეთის მეფე მისი ვაჟი, ფილიპე VI გახდა. ვიკისაწყობში არის გვერდი თემაზე: ხუან კარლოს I Official website of the Spanish Royal Family Royal House of Spain დაარქივებული 2009-04-19 საიტზე Wayback Machine. Royal House of Greece დაარქივებული 2006-09-07 საიტზე Archive.isCategory:Webarchive template archiveis links Juan Carlos I Family Tree დაარქივებული 2009-04-20 საიტზე Wayback Machine. Spanish king tells Chavez to 'shut up' Voices of the Transition - A Political History of Spain, 1975-1982 დაარქივებული 2009-05-03 საიტზე Wayback Machine. (ესპანური) Biography of Juan Carlos I at CIDOB Foundation დაარქივებული 2008-03-07 საიტზე Wayback Machine. His pedigree; not necessarily reliable დაარქივებული 2008-03-05 საიტზე Wayback Machine. Earth Times article დაარქივებული 2012-09-23 საიტზე Wayback Machine. Spain supports the monarchy დაარქივებული 2009-11-29 საიტზე Wayback Machine. Royals[მკვდარი ბმული]
ჟიულ დე მარტინო

ჟიულიან დე მარტინო (ცნობილი როგორც „ჟიული“) — ბრიტანელი მომღერალი-ტექსტების ავტორი და პოპ-დუეტის The Ting Tings წევრი . დაიბადა ალბერტ პლეისში, აღმოსავლეთ ლონდონში, აღიზარდა კამბიას პატარა ქალაქ კირკბი სტეფენში, ინგლისის ჩრდილო-დასავლეთით, რაც წარმოადგენს უესტმორლენდის ნაწილს. 13 წლის ასაკში ჟიული შეუდგა დასარტყამ ინსტრუმენტებზე დაკვრის შესწავლას. 17 წლის ასაკში ჟიული შეუერთდა ინდი-ბანდას, სახელად „ბაბაკოტო“ (Babakoto). 1987 წლის ბოლოს ბანდამ გამოუშვა სინგლი, სახელწოდებით „Just to Get By“, რომელიც 1988 წლის ჩარტებში 7 კვირის განმავლობაში ტრიალებდა. მას შემდგომ, რაც ბაბაკოტო დაიშალა, ჟიული შეუერთდა ახალ ინდი-ბანდას - მოჯო პინს, როგორც მთავარი სოლისტი. ბანდას სახელი ეწოდა ჯეფ ბაკლის 1994 წლის ალბომის Grace პირველივე სიმღერის მიხედვით. მოჯო პინმა გამოუშვა 2 სინგლი „You“ 1995 წელს და „My Imagination“ 1996 წელს. 2001 წლის მარტში კეტი უაითის მამამ, დევიდ უაითმა, ტექსტების ავტორ ჟიულის დაავალა გოგონათა-ბანდა TKO-სათვის სიმღერების დაწერა. ჟიულიმ ჯგუფისათვის სულ 4 სიმღერა დაწერა. მანჩესტერში გადასვლის შემდგომ მომღერალმა კეტი უაითთან და დი-ჯეი სიმონ ტემპლემენთან ერთად ჩამოაყალიბა ახალი ბანდა Dear Eskiimo (ხშირად შეცდომით უწოდებდნენ „Dead Eskimo“). 2004 წელს ბანდამ გააფორმა ხელშეკრულება Mercury Records-თან, თუმცა შემოქმედებითმა განსხვავებამ და ლეიბლის მენეჯმენტის სტილმა საბოლოოდ ბენდის დაშლა გამოიწვია. მთავარი სტატია: The Ting Tings. მთავარი სტატია: დისკოგრაფია დუეტისა The Ting Tings. We Started Nothing (2008) ↑ 1.0 1.1 ბანდა. დაარქივებულია ორიგინალიდან — 2008-12-01. ციტირების თარიღი: 2009-03-13. ↑ ინდი, ბაბაკოტო. ციტირების თარიღი: 2009-03-08. ↑ სტატუსი ჩარტებში. დაარქივებულია ორიგინალიდან — 2009-03-18. ციტირების თარიღი: 2009-03-08. ↑ The Ting Tings ვარსკვლავის სასტიკი ოჯახური შუღლი. ციტირების თარიღი: 2009-03-07. ↑ Ting Tings - ყველაზე ცხელი წვეულება ქალაქში Manchester Evening News (მანჩესტერის საღამოს ახალი ამბები) - 8 ივნისი 2007 ოფიციალური საიტი imdb.com The Ting Tings MUZU TV Channel დაარქივებული 2009-01-22 საიტზე Wayback Machine. ინტერვიუ დუეტთან The Ting Tings და საკონცერტო შესრულება 10/08 დაარქივებული 2010-02-05 საიტზე Wayback Machine. ინტერვიუ ჯგუფთან The Ting Tings 6/17/08 დაარქივებული 2009-01-08 საიტზე Wayback Machine. ინტერვიუ გლასტონბერიდან ახლად დაბრუნებულ ჯგუფთან The Ting Tings დაარქივებული 2008-09-21 საიტზე Wayback Machine. NPR World Cafe ინტერვიუ დუეტთან The Ting Tings დაარქივებული 2009-03-18 საიტზე Wayback Machine.
ავისის დინასტია

ავისის დინასტია — პორტუგალიის სამეფო დინასტია 1385-1580 წლებში. დააარსა ავისის ორდენის დიდმა მაგისტრმა ჟუან I-მა (1385-1433 წწ). 1580 წელს ენრიკე I-ის გარდაცვალების შემდეგ ესპანეთის მეფე ფილიპე II-მ ხელთ იგდო პორტუგალიის სამეფო ტახტი და დინასტიური უნიით დაუკავშირა ესპანეთს. ჟუან I (პორტ. João I o de Boa Memória) — 1385—1433. დუარტე I (პორტ. Duarte I o Eloquente) — 1433—1438. აფონსუ V (პორტ. Afonso V o Africano) — 1438—1477. ჟუან II (პორტ. João II o Príncipe Perfeito) — 1477—1477. აფონსუ V — (მეორედ) 1477—1481. ჟუან II — (მეორედ) 1481—1495. მანუელ I (პორტ. Manuel I o Venturoso) — 1495—1521. ჟუან III (პორტ. João III o Piedoso) — 1521—1557. სებასტიან I (პორტ. Sebastião I o Desejado) — 1557—1578. ენრიკე I (პორტ. Henrique I o Casto) — 1578—1580. მსოფლიოს სამეფო დინასტიები (გენეალოგიური ცხრილები). თბილისი. 1998 წელი ↑ >Historia y civilización: Escritos seleccionados, José María Jover, Marc Baldó i Lacomba y Pedro Ruiz Torres, Universitat de València (1997), página 77
ქალთა XVII საჭადრაკო ოლიმპიადა

15 სექტემბერი - 2 ოქტომბერი 1996. ერევანი, სომხეთი ერევანში ქართველებს ტიტულის შენაჩუნება არ გასჭირვებიათ. მართლია საქართველოს ნაკრები ერთპიროვნულად მხოლოდ მეშვიდე ტურის შემდეგ დაწინაურდა, მაგრამ უკვე მეცხრე ტურის შემდეგ მთელი 2,5 ქულით იყო წინ. დარჩენილ ტურებში ქართველებმა მხოლოდ ოფიციალურად გააფორმეს თავიანთი გამარჯვება. ქართველებმა სულ 10 მატჩი მოიგეს და მხოლოდ ოთხი დაამთვრეს ფრედ (სამი ბოლო ხუთ ტურში, როცა პირველი ადგილის ბედი ფაქტობრივად გადაწყვეტილი იყო). დიდი ბრძოლა გააჩაღს მეორე ადგილისათვის ჩინელებმა და რუსებმა. საბოლოოდ მათ ქულათა თანაბარი რაოდენობა აღმოაჩნდათ და მხოლოდ კოეფიცინტების წყალობით მეორეზე ჩინელები გავიდნენ. მეხუთეზე დარჩა უნგრეთის ნაკრები, რომლის შემადგენლობაში მხოლოდ ერთი პოლგარი, სოფია იყო. მან კი იბრძოლა (+6 მოაგროვა, თუმცა მაიასთნ წააგო), მაგრამ თანაგუნდელებმა სათანადოდ ვერ აუბეს მხარი. ამ ოლიმპიადაზე გაიზარდა ქართველთა რაოდენობა სხვადასხვა გუნდებში. გერმანიაში გათხოვდა და მისი სახელით გამოდიოდა ქეთევან კახიანი, საბერძნეთის ღირსებას იცავდა ეკატერინე ფახიროვა (უკვე ფახირიდუ). ისევ ბელორუსის სახელით ასპარეზობდა ჰენრიეტა ლაგვილავა. 24 ქულა 11. ინდონეზია, 12. ჩეხეთი 23,5 ქულა 13. იუგოსლავია, 14. მოლდოვა, 15. გერმანია, 16. ბულგარეთი, 17. ლიეტუვა, 18. საბერძნეთი, 19. კუბა, 20. სომხეთი, 21. ესტონეთი, 22. უზბეკეთი 23 ქულა 23. სლოვაკეთი, 24. ვიეტნამი, 25. ინდოეთი, 26. საფრანგეთი, 27. მონღოლეთი 22,5 ქულა 28. სლოვენია, 29. სომხეთი-2, 30. ნიდერლანდები 22 ქულა 31. ხორვატია, 32. ბელარუსი, 33. ბოსნია და ჰერცეგოვინა, 21,5 ქულა 34. ლატვია 21 ქულა 35. აშშ, 36 ესპანეთი, 37. შვედეთი, 38. ავსტრალია, 39. კანადა, 40. ავსტრია, 41. დანია 20,5 ქულა 42. ყირგიზეთი, 43. ჩრდ. მაკედონია, 44. ფილიპინები, 45. ნორვეგია, 46. ბრაზილია 20 ქულა 47. ფინეთი, 48. თურქმენეთი, 49. იტალია, 50. ვენესუელა, 51. მექსიკა, 52. ბანგლადეში 19,5 ქულა 53. შვეიცარია, 54. შოტლანდია 19 ქულა 55. პორტუგალია, 56. ირლანდია, 57.IBCA, 58. პუერტო-რიკო 18,5 ქულა 59. კოლუმბია, 60. ირანი, 61. სირია, 62. ნიდერლანდების ანტილის კუნძულები 18 ქულა 63. ეკვადორი, 64. მალაიზია, 65. შრი-ლანკა, 66. ახალი ზელანდია 17,5 ქულა 67. თურქეთი, 68. არაბთა გაერთიანებული საამიროები 16,5 ქულა 69. ზამბია 15 ქულა 70. ახალი ზელანდია, 71. ლიბანი 14,5 ქულა 72. სეიშელი 8 ქულა 73. იაპონია 2 ქულა 74. აშშ-ის ვირჯინის კუნძულები  ჩინეთი სიე ძიუნი 5,5 (+3=5-2), ჭუ ჩანი 10 (+9=2-2), ვან ლეი 6,5 (+5=3-1), ვან ფინი 6,5 (+5=3-2).  რუსეთი ალისა გალიამოვა 8 (+7=2-4), სვეტლანა მატვეევა 8,5 (+7=3-2), სვეტლანა პრუდნიკოვა 8 (+6=4-1), ლიუდმილა ზაიცევა 4 (+3=2-1). Шахматы. Энциклопедический словарь. Москва. изд. ,,Советская Энциклопедия’’ 1990 Шахматная Энциклпедия. Москва. 2004. Ханамирян Г. Всемирные шахматные Олимпиады. 1927-2006. Ереван: 2006 შედეგები